Cocteau Twins
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Cocteau Twins var ei britisk (skotsk) indiepopgruppe. De fikk suksess på 1980-tallet med sine drømmeaktige, svevende og vakre lydlandskaper, anført av utydelige tekster, Elizabeth Frasers utrolige stemme og Robin Guthries oppfinnsomme bruk av tapeloops, ekkobokser og trommemaskiner.
Gruppa ble dannet i Grangemouth i 1981 av vokalisten Elizabeth Fraser (født i 1963), gitaristen Robin Guthrie (født i 1962) og bassisten Will Heggie. Etter debutalbumet Garlands (1982) sluttet Heggie, og Cocteau Twins var en duo på Head Over Heels (1983).Låtene, arrangementene og produksjonen til den nye bassisten og keyboardisten Simon Raymonde (født i 1962) bidro til at de i 1984 fikk en mer kommersielt sound på Treasure og fikk sin eneste Topp 30-hit med Pearly-Dewdrops' Drops. Deretter ble det Topp 20-plasseringer i Storbritannia på albumene Victorialand (1986), Blue Bell Knoll (1988), Heaven Or Las Vegas (1990), Four-Calendar Cafe (1993) og Milk & Kisses (1996).Da Cocteau Twins ble oppløst i 1998, hadde Guthrie og Raymonde allerede startet plateselskapet Bella Union. Les mer i Store norske leksikon indie popmusikk Eksterne lenker Cocteau Twins